Hei Konfirmanter og foreldre!

Det nærmer seg årets Fasteaksjon. I den forbindelse skal dere konfirmanter og foreldre også bidra til innsamlingsaksjonen. Årets aksjon har tittel **«Håp i en dråpe vann»**. For et håp kan faktisk begynne med noe så enkelt som en dråpe vann. Vann kan endre et liv, en landsby ja til og med et helt land.

Vi som kirke har et særlig ansvar for de i verden som lider nød. Det er dette vi kaller diakoni. Diakoni er kirkens omsorgstjeneste, og uttrykkes gjennom nestekjærlighet, inkluderende fellesskap, engasjement for klimaet og kamp for rettferdighet.

Kirkens Nødhjelp jobber på oppdrag fra kirkene i Norge, og er kirkenes egen bistandsorganisasjon. Det betyr at dere på en måte eier Kirkens Nødhjelp. Kirkens Nødhjelp gir nødhjelp i krig og katastrofer over hele verden, men bidrar også til forandring gjennom langsiktige prosjekter for å skape varig utvikling.

Kirkeårets fastetid, som vi nå er inne i, handler nettopp om å rette blikket utover og se dem som lider nød. Se dem som er på flukt. Se dem som mangler mat og vann. Fastetiden kan inspirere oss til å gjøre noe for andre. Og her kommer DU/DERE inn. For nå er det vår tur til å redde og forandre liv.

Og hvordan kan vi gjøre det? Jo, blant annet ved å delta/bidra i Kirkens Nødhjelps fasteaksjon som i år markeres 6-8.april 2025.

I vår menighet skal det i år gjøres ved loddsalg. Hver konfirmant henter én loddbok med 500 lodd i hver. Denne skal selges til familie, venner eller andre dere kjenner til. Hvordan dere tar imot betalingen bestemmer dere selv. Loddboken MÅ leveres inn (selv om den ikke er solgt av/solgt helt ut!!) fordi den er ett verdipapir i dette lotteriet.

**Henting av loddbøker:**

**Loddboken kan hentes på Fauske menighetssenter (Storgata 7) mandag til fredag mellom kl 9.00-15.00. Diakonen er tilgjengelig etter kl 15.00 ONSDAG 12.MARS og TORSDAG 13.MARS fram til kl 18.00. og kan også levere ut bøker da.**

**Innlevering av loddbøker:**

Leveres til diakon på menighetssenteret TORSDAG 17.MARS mellom kl 15 og 18.00.

**Kan også tas med SENEST tirsdag 25.03 (A-klassen) og onsdag 26.03 (B- og C-klassen på konfirmantsamlingen.**

**Betaling/innlevering av loddpenger:**

Dere kan levere kontanter når dere leverer inn, da kontrolleres det at beløpet stemmer. Vil dere vippse,MÅ DERE MERKEmed **«AKSJON + konfirmantens fulle navn»**!

VIPPS **136839** – Velg **Fauske Menighet** – trykk på/velg underkategori – **Fasteaksjonen Fauske** – Tast inn beløpet – skriv en melding – **AKSJON + Konfirmantens fulle navn** – trykk – **send**

Masse lykke til og tusen takk for det du bidrar med😊